**OBRAZLOŽENJE I. IZMJENA I DOPUNA PRORAČUNA**

**OPĆINE VINICA ZA 2024. GODINU**

 Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

Proračun Općine Vinica za 2024. godinu i projekcije za 2025. i 2026. godinu usvojen je na 18. sjednici Općinskog vijeća Općine Vinica i objavljen u Službenom vjesniku Varaždinske županije, br 97/23.

Prvim izmjenama i dopunama iskazano je smanjenje proračuna za 8.892,85 eura, te sada iznosi 5.823.544,39 eura. U ovim izmjenama i dopunama sadržane su izmjene i dopune Proračuna Općine Vinica i proračunskog korisnika Dječjeg vrtića Vinica. Financijski plan Dječjeg vrtića Vinica sada iznosi 432.008,84 eura, a u planiranim prihodima Dječjeg vrtića Vinica sadržani su i prijenosi proračunskom korisnika iz Proračuna Općine Vinica u iznosu od 260.857,00 eura.

 Po ovim izmjenama i dopunama planirani su ukupni prihodi i primici u iznosu od 5.959.223,96 eura, manjak iz prethodnih godina utvrđen po Izvršenju proračuna Općine Vinica za 2023. godinu u iznosu od 135.679,57 eura i rashodi u iznosu od 5.823.544,39 eura.

**I. RAČUN PRIHODA I RASHODA**

**Prihodi**

*Prihodi poslovanja* s planom od 5.468.293,03 eura povećani su za 461.621,93 eura tako da plan sada iznosi 5.929.914,96 eura.

*Prihodi od poreza* iskazani su s povećanjem od 457.639,00 eura te plan prihoda od poreza iznosi 1.484.270,00 eura

*Prihodi pomoći* iskazani su s smanjenjem za 80.207,07 eura te plan sada iznosi 4.086.936,96 eura. Izmjene i dopune se uglavnom odnose na smanjenje ili povećanje za projekte i to: smanjenje za Projekt Zaželi za 23.750,00 eur, smanjenje planiranog iznosa za Kuriju Patačić od strane Ministarstva kulture i medija za 415.000,00 eur, smanjenje planiranih prihoda za Projekt Ljetna glazbena kolonija-Sax Vinica.

Povećanje planiranih prihoda za Projekt Pješačko-biciklistički poligon na SC Vinica od Ministarstva mora, prometa i infrastrukture u iznosu od 60.36,75 eur i od istog Ministarstva 39.905,08 eur za Projekt Sanacije opasnih mjesta, obilježavanje pješačkih prijelaza na ŽC2029, Ministarstvo regionalnog razvoja i fondova EU 50.000,00 za Projekt Uređenje zgrade OV prostorije JUO, Središnji ured za demografiju i mlade 21.828,92 eur za Projekt ulaganja u DV. Ministarstvo prostornog uređenja, graditeljstva i državne imovine odobreno 30.000,00 eur za Izradu i donošenje PPOV putem elektroničkog sustava e-Planovi. Planirane su kapitalne pomoći iz županijskog proračuna 17.402,18 eur za Projekt Sanacije opasnih mjesta. Planirano je povećanje kapitalnih pomoći iz gradskih proračuna-grad Varaždin- ITU mehanizam za Projekt Centar kreativnih i kulturnih industrija 264.450,00 eur.

*Prihodi od imovine* povećavaju se za 10.000,0 eura te su ovim izmjenama i dopunama planirani u iznosu od 60.746,00 eura.

*Prihodi od administrativnih pristojbi* povećavaju se za 57.090,00 eura i sada su planirani u iznosu 264.898,00 eura, odnosi se na participacije roditelja DV Vinica i povećanje doprinosa za šume.

*Prihodi od prodaje proizvoda i robe te pruženih usluga i prihodi od donacija* povećavaju se za 17.100,00 eura i iznose 32.064,00 eura.

**Rashodi**

*Rashodi poslovanja* s planom od 1.802.966,90 eura iskazani su sa povećanjem od 17,80,00 eura te plan ovim izmjenama i dopunama proračuna iznosi 1.802.984,70 eura.

Rashodi za nabavu nefinancijske dugotrajne imovine smanjeni su za 8.910,65 eura i planiraju se u iznosu od 4.020.559,69.

**II. POSEBNI DIO**

**002 PREDSTAVNIČKA I IZVRŠNA TIJELA**

Rashodi za funkcioniranje predstavničkog i izvršnog tijela Općine Vinica planirani u iznosu od 61.383,58 eura smanjuju se za 15.881,53 eura i iznose 45.502,05 eura. Smanjenje se odnosi na rashode za obilježavanje manifestacija i događaja – Dani Općine Vinica.

**001 JEDINSTVENI UPRAVNI ODJEL**

Po ovim Izmjenama i dopunama u razdjelu Jedinstveni upravni odjel izmjene u programima su slijedeće:

PROGRAM REDOVNI IZDACI POSLOVANJA – planirani iznos od 395.664,32 eura povećava se za 27.073,00 eura i sada iznosi 422.737,32 eura. Izmjene su u povećanju rashoda za zaposlene, smanjenju materijalnih rashoda.

PROGRAM KAPITALNA ULAGANJA – smanjuje se za 15.927,00 eura i sada iznosi 0,00 eura, a odnosi se na ulaganje u računalne programe, računalnu opremu i nabavu uredskog namještaja.

PROGRAM PROJEKT ZAŽELI – nakon smanjenja u iznosu od 21.750,00 eura utvrđen je plan u iznosu 18.350,00 eura. Po potpisivanju ugovora utvrđeni su točni uvjeti za realizaciju Projekta Zaželi te u skladu s time i planirani rashodi, a koji se odnose na rashode za plaće i druga prava radnika dvije gerontodomaćice zaposlene u sklopu Projekta.

PROGRAM ULAGANJE U MODERNIZACIJU TURIZMA – planirani iznos od 72.465,00 eura smanjuje se za 69.665,00 eura i sada iznosi 2.800,00 eura. Smanjenje se odnosi na Projekt Interreg za koji nisu odobrena planirana sredstva.

PROGRAM ODRŽAVANJE KOMUNALNE INFRASTRUKTURE – povećava se za 2.000,00 eura te isto toliko sada i iznosi, a odnosi se na intelektulane usluge za pripremu projekata komunalne infrastrukture (revizija cestovne sigurnosti na ŽC2029 i rekonstrukcija NC3003 Marčan).

**00103 KOMUNALNE STAMBENE I DJELATNOSTI UREĐENJA PROSTORA**

**0010301 KOMUNALNA DJELATNOST**

PROGRAM REDOVNI IZDACI POSLOVANJA-smanjuje se za 5.675,00 eura i sada iznnosi 6.906,00 eura. Smanjenje se odnosi na intelektualne usluge, nadzora i izrade projektne dokumentacije.

PROGRAM KAPITALNA ULAGANJA – planiran je u iznosu od 24.000,00 eura, ovim izmjenama i dopunama povećava se za 29.705,00 eura te je sada planira u iznosu od 53.705,00 eura. Planirano povećanje odnosi se na nabavu zemljišta i komunalnu opremu za uređenje javnih zelenih površina.

PROGRAM ODRŽAVANJE KOMUNALNE INFRASTRUKTURE s planiranih 187.363,00 povećava se za 84.707,26 eura te sada iznosi 272.070,26 eura. Povećanje se odnosi na rashode za usluge tekućeg i inv. održavanja NC, ostale usl. tekućeg i investicijskog održavanja, tekuće i inv. održavanje javne rasvjete i Projekt Sanacije opasnog mjesta-obilježavanje pješačkih prijelaza na ŽC2029 u naseljima G. Ladanje i Marčan.

PROGRAM GRAĐENJE KOMUNALNE INFRASTRUKTURE – smanjuje se za 69.763,21 eur i sada iznosi 541.114,55 eur. Izmjene se odnose na smanjenje planiranih rashoda za Uređenje eko prostora uz Arboretum Opeka, Modernizaciju i sanaciju NC, Održavanje, opremanje i rekonstrukcije sportskih građevina, a povećani su planirani rashodi za izgradnju ograde uz ambulantu, ogradu na mjesnom groblju i glavni projekt NC3003 Marčan.

**0010302 STAMBENA DJELATNOST**

PROGRAM REDOVNI IZDACI POSLOVANJA- planiran u iznosu od 16.627,00, nakon povećanja od 1.700,00 iznos 18.327,00 eur. Povećanje se odnosi na intelektualne usluge.

PROGRAM GRAĐENJE DRUŠTVENE INFRASTRUKTURE – planiran je u iznosu od 3.337.734,00, a nakon smanjenja od 400.775,54 eura po ovim Izmjenama i dopunama, iznosi 2.936.958,46 eur. Izmjene obuhvaćaju smanjenje planiranih rashoda za Kuriju Patačić u iznosu od 461.377,04 eura jer nije odobren prijavljeni projekt Ministarstvu kulture i medija, a povećani su rashodi za uređenje prostora zgrade Općine, u skladu s uvjetima iz Ugovora prijavljenog i odobrenog projekta: Uređenje zgrade OV-prostorija JUO Općine Vinica, REF.BR. PORLZ258

PROGRAM DEMOGRAFSKA REVITALIZACIJA - planirani iznos od 24.751,00 povećava se za 5.000,00 i sada iznosi 29.751,00.

**0010303 PROSTORNO PLANIRANJE, ZAŠTITA OKOLIŠA I KULTURNIH SPOMENIKA**

PROGRAM JAČANJE KOMPETENTNOSTI LOKALNE SAMOUPRAVE – nije bio planiran u Proračunu 2024., sada po ovim Izmjenama i dopunama iznosi 30.000,00 eura. Odnosi se na odobreni projekt : Izrada i donošenje PPOV nove generacije putem elektroničkog sustava e-Planovi, NPOO.c2.3.r3-17.01.0061.

PROGRAM UNAPREĐENJE KVALITETE STANOVANJA – nije bio planiran, po Izmjenama i dopunama iznosi 6.450,00, a odnosi se na Izvedbeni elaborat sanacije Grebljica.

**00104 KULTURA, ZNANOST, ŠPORT**

**0010401 KULTURA**

PROGRAM SPORT, KULTURA, RELIGIJA – planirani iznos od 62.100,00 eur povećava se za 273.888,49 eura i sada iznosi 335.988,49 eur, a povećanje se odnosi na prijavljeni projekt : Centar kreativnih i kulturnih industrija UPVŽ-Vinica, ITU SP2 i povećanje rashoda za obilježavanje kulturnih događaja i manifestacija – Dani Općine Vinica.

**0010403 ŠPORT**

PROGRAM SPORT, KULTURA, RELIGIJA – smanjuje se za 35.000,00 eur i sada iznosi 50.939,00 eur. Smanjenje se odnosi na tekuće donacije sportskim društvima (sukladno Odluci), rashodi za trenere sportskih društava i dodatna financiranja za provedbu sportsko edukativnih i rekreativnih programa i organizaciju događaja.

**00105 ŠKOLSTVO**

**0010501 PREDŠKOLSKI ODGOJ**

PROGRAM BRIGA O DJECI –smanjuje se za 60.845,91 eur te sada iznosi 50.057,00 eura.

Izmjene se odnose na 99.420,00 eura smanjenja, planirani iznos za Fiskalnu održivost dječjih vrtića koji je blo planiran na stavci 363, a prema uputi Ministarstva financija premješten na stavku 367 i povećanje rashoda u iznosu od 38.574,09 za ogradu dječjeg igrališta u Opečkoj ulici te nabavu igrala za Dječji vrtić Vinica odobrenog projekta od strane Središnjeg ureda za demografiju i mlade.

**0010502 OSNOVNO OBRAZOVANJE**

PROGRAM ODGOJ I OBRAZOVANJE – planiran u iznosu od 45.000,00 eur, povećava se za 106.418,75 i sada je plan 151.418,75 eur. Povećanje se odnosi na prijavljeni projekt : Dodatni sati TZK i Pješačko biciklistički prometni poligon na SC Vinica.

**0010503 SREDNJEŠKOLSKO OBRAZOVANJE**

PROGRAM REDOVNI IZDACI POSLOVANJA – smanjuje se za 2.363,00 i sada iznosi 4.000,00 eur. Odnosi se na smanjenje kapitalnih pomoći SŠ Arboretum Opeka, uređenje športskog prostora.

**00106 SOCIJALNA SKRB**

Planirani iznos za socijalnu skrb od 73.590,00 povećava se za 8.955,00 eur i sada je plan 82.545,00 eur. Izmjene su smanjenje Programa redovni izdaci poslovanja za 26.545,00 i povećanje Programa socijalna skrb za 35.500,00 eur (naknade za socijalu prema odobrenim zahtjevima, naknade za sanacije štete od el. nepogode, povećanje jednokratnih potpora penzionerima za božićnice i uskrsnice radi povećanja cenzusa i iznosa potpora)

***Proračunski korisnik Dječji vrtić Vinica***

Planirani financijski plan proračunskog korisnika Dječji vrtić Vinica u iznosu od 326.380,00 eur po ovim izmjenama i dopunama povećava se 105.628,84 eur i sada iznosi 432.008,84 eur.

Povećanje prihoda se odnosi na povećane prihode od participacije roditelja za 51.090,00 eur te sada iznosi 172.590,00 eur i povećanje prihoda od prijenosa iz nadležnog proračuna Općine Vinica za 59.437,00 eur koje sada ukupno iznosi 260.857,00 eur. Iz prihoda je planirano i pokriće manjka po izvršenju financijskog plana za 2023. godinu u iznosu od 5.698,16 eur.

Povećanje rashoda se uglavnom odnosi na rashode za plaće i materijalna prava radnika. Rashodi za zaposlene DV Vinica po ovim izmjenama i dopunama planirani su u iznosu od 363.006,00 eur, rashodi poslovanja 69.002,84 eur.

Udio rashoda DV Vinica u ukupnim rashodima Općine Vinica iznosi: rashodi za zaposlene 61,89 % i 9,37% materijalni rashodi.

Svojom djelatnošću Dječji vrtić Vinica ima cilj osigurati veći standard predškolskog odgoja na području općine Vinica i ostvariti kvalitetu smještaja djece u predškolskoj ustanovi u skladu s normativima utvrđenog standarda u svrhu očuvanja tjelesnog i mentalnog razvoja djece.